Source: https://www.zakonypreludi.sk/zz/1969-178
Timestamp: 2019-09-17 18:56:54+00:00
Document Index: 10593166

Matched Legal Cases: ['§ 3', '§ 7', '§ 8', '§ 12', '§ 13', '§ 15', '§ 16', '§ 17', '§ 18', '§ 19', '§ 31', '§ 32', '§ 33', '§ 34', '§ 41', '§ 6', '§ 7', '§ 2', '§ 14', '§ 14', '§ 19', '§ 20', '§ 21', '§ 26', '§ 21', '§ 21', '§ 19', '§ 16', '§ 5', '§ 3', '§ 4', '§ 5', '§ 6', '§ 9', '§ 4', '§ 1', '§ 3', '§ 18', '§ 20', '§ 40', '§ 41', '§ 45', '§ 46', '§ 47', '§ 49', '§ 50', '§ 64', '§ 65', '§ 59', '§ 66', '§ 67', '§ 70', '§ 6', '§ 5', '§ 5', '§ 2', '§ 4', '§ 5', '§ 6', '§ 9', '§ 10', '§ 11', '§ 15', '§ 19', '§ 21', '§ 25', '§ 26', '§ 29', '§ 31', '§ 33', '§ 85', '§ 68']

178/1969 Zb. Zákon Slovenskej národnej rady o podnikových daniach a príspevku na sociálne zabezpečenie. | Aktuálne znenie
178/1969 Zb.
Zákon č. 178/1969 Zb.Zákon Slovenskej národnej rady o podnikových daniach a príspevku na sociálne zabezpečenie.
(v znení č. 117/1970 Zb.)
Platnosť od 30.12.1969 do31.12.1971
Prvá časť - DAŇ ZO ZISKU (§ 3 - § 7)
Druhá časť - DAŇ Z MAJETKU (§ 8 - § 12)
Tretia časť - DAŇ Z OBJEMU MIEZD (§ 13 - § 15)
Štvrtá časť - PRÍSPEVOK NA SOCIÁLNE ZABEZPEČENIE (§ 16)
Piata časť - PRECHODNÉ USTANOVENIA (§ 17 - § 18)
Šiesta časť - SPOLOČNÉ USTANOVENIA (§ 19 - § 31)
Siedma časť - VÝNIMKY, ZVÝHODNENIA A ZĽAVY (§ 32 - § 33)
Ôsma časť - ZÁVEREČNÉ USTANOVENIA (§ 34 - § 41)
o podnikových daniach a príspevku na sociálne zabezpečenie
Týmto zákonom sa upravujú v rámci zákona Federálneho zhromaždenia Československej socialistickej republiky č. 133/1969 Zb., ktorým sa určujú zásady pre zákony národných rád o podnikových daniach a príspevku na sociálne zabezpečenie,
a) podnikové dane, ktorými sú daň zo zisku, daň z majetku a daň z objemu miezd;
a) štátne hospodárske organizácie, ktorých objem výkonov priemyslovej alebo stavebnej činnosti, prípadne súhrn objemov týchto činností presahuje polovicu celkových výkonov;
b) odborové (generálne) riaditeľstvá, ak aspoň polovica podriadených organizácií podlieha zdaneniu podľa písm. a);
e) organizácie, ktoré vznikli na základe zmluvy o združení,*) ak aspoň polovica ich zakladateľov alebo členov sú organizácie uvedené pod písm. a) až d).
(3) Daňovníkmi podnikových daní nie sú organizácie, ktoré sa zdaňujú dôchodkovou daňou,**) poľnohospodárskou daňou***) a organizácie, pre ktoré bol podľa doterajších predpisov†) ku dňu účinnosti tohto zákona určený osobitný vzťah k štátnemu rozpočtu. Dani zo zisku a dani z majetku nepodliehajú organizácie Ústrednej správy železníc.
(1) Dani zo zisku podliehajú príjmy vyplývajúce z celej činnosti daňovníka.
(2) U daňovníkov, ktorí majú sídlo v tuzemsku, nepodliehajú dani zo zisku príjmy zo zdrojov v cudzine, ak preukážu, že boli zdanené obdobnou daňou v cudzine.
(1) Základom dane je bilančný zisk zo všetkej činnosti daňovníka a z hospodárenia so všetkým majetkom, vykázaný v riadne vedenom účtovníctve zvýšený o položky, ktoré treba pripočítať (ďalej len „pripočítateľné položky“) a znížený o položky, ktoré sa odpočítajú (ďalej len „odpočítateľné položky“). Ak daňovník nevykáže zisk, je základom dane zo zisku suma pripočítateľných položiek prevyšujúca odpočítateľné položky; ak daňovník vykáže stratu, je základom tejto dane suma pripočítateľných položiek prevyšujúca súčet straty a odpočítateľných položiek.
(2) Bilančný zisk tvoria tržby z výrobných činností, odovzdania výrobkov, prác a služieb, aktivovanie investícií, aktivovanie materiálu, tržby z nevýrobných činností, ostatné výnosy, ako i cenové prirážky (zrážky) a dotácie zvyšujúce tržby, zmeny stavu zásob a zostatkov časového rozlíšenia po odpočítaní položiek skracujúcich tržby a výnosy (nákupnej ceny predaných zásob, dane z obratu, tržieb z predaných základných prostriedkov a pod.) a celkových nákladov vrátane finančných nákladov a povinných odvodov do štátnych fondov.
(3) Za dotácie zvyšujúce tržby sa považujú dotácie a intervencie k cenám. Súčasťou tržieb sú aj dotácie, intervencie a príspevky poskytnuté na základe faktúr.
(4) Podrobnú náplň jednotlivých zložiek tvorby zisku podľa ods. 2 určia predpisy o účtovníctve.
1. príspevky, ak k ich úhrade nie je daňovník povinný podľa právnych predpisov, subvencie, dary a iné bezodplatné venovania;
3. výdavky spojené s pohostením, v organizáciách zahraničného obchodu len výdavky spojené s pohostením a darmi prevyšujúce schválený limit;
4. položky, zahrnutím ktorých do nákladov bol v rozpore s právnymi predpismi skrátený bilančný zisk;
(1) Odpočítateľnými položkami od zisku sú tieto položky, ak sa podľa právnych predpisov neúčtujú do nákladov, resp. na ťarchu tvorby zisku daňovníka;
b) zaplatená daň z pozemkov;*)
d) príspevok do fondu technického rozvoja utvoreného na odborovom riaditeľstve;
f) príspevok do fondu geologických prác určený osobitnými predpismi.
d) príspevok na podnikovú bytovú výstavbu do výšky 50 % rozpočtovej ceny podľa skutočnej realizácie výstavby v bežnom roku a do rovnakej výšky splátky úverov na podnikovú bytovú výstavbu čerpaných do 31. decembra 1969;
f) odmeny k Červeným zástavám vlády a Ústrednej rady Čs. ROH alebo k zástavám, prípadne štandardám im na roveň postaveným, ak sú zahrnuté do zisku.
Predmetom dane z majetku je majetok daňovníka.
(1) Základ dane z majetku tvorí majetok daňovníka:
b) pri obežných prostriedkoch stav obratového fondu a stav všetkých ostatných fondov organizácie okrem fondu kultúrnych a sociálnych potrieb, fondu technického rozvoja, fondu škôd a náhrad v baníctve a fondu geologických prác, ak príspevok do tohto fondu je odpočítateľnou položkou pri dani zo zisku [§ 6 ods. 1 písm. f)]; v tuzemských účastinných spoločnostiach tiež účastinný kapitál;
c) nerozdelený zisk a stav rezerv, ktoré nezodpovedajú právnym predpisom.
1. základných prostriedkov slúžiacich ako samostatné zariadenia**) prevažne bytovým, zdravotníckym, rehabilitačným, výchovným, kultúrnym a telovýchovným účelom, na rekreáciu vlastných zamestnancov (vrátane pionierskej rekreácie ROH) alebo na závodné stravovanie a ubytovanie;
3. základných prostriedkov slúžiacich výlučne na účely civilnej obrany a na zvláštne úlohy;
4. základných prostriedkov v konzervácii, určených na zvláštne úlohy;
6. základných prostriedkov odovzdaných do dočasného užívania a použitých na účely uvedené pod číslom 1 až 3.
Zostatková cena základných prostriedkov uvedených pod číslom 1 až 6 sa odpočíta z majetku daňovníka len vo výške krytej fondom základných prostriedkov a investícií;
c) cena zásob materiálu civilnej obrany a ďalej zásob na zvláštne úlohy, ktorých skladovanie bolo daňovníkovi osobitne uložené, ak sú kryté niektorým z podnikových fondov;
e) cena pozemkov, ak je zahrnutá do základných prostriedkov.
Pre určenie daňovej povinnosti je rozhodný priemerný stav majetku v zdaňovacom období.
Ak má daňovník majetok v cudzine, môže si od dane z majetku odpočítať sumu obdobnej dane pripadajúcej na tento majetok zaplatenú v cudzine.
Sadzba dane z majetku je 5 % zo základu dane; v žriedelných organizáciách a v organizáciách uvedených v § 7 písm. b) a c) je sadzba 2 %.
Dani z objemu miezd podliehajú u daňovníkov uvedených v § 2 ods. 2 mzdy, ostatné osobné výdavky a podiely na hospodárskom výsledku.
Základom dane z objemu miezd je objem všetkých v bežnom roku zúčtovaných miezd vrátane ostatných osobných výdavkov a vyplatených podielov na hospodárskom výsledku. Do základu dane z objemu miezd sa nezapočítavajú odmeny zúčtované na vyplatenie najlepším pracovníkom a kolektívom zo sumy, ktorú dostala organizácia ako odmenu k Červenej zástave vlády a Ústrednej rady Čs. ROH alebo k zástave, prípadne štandarde jej na roveň postavenej.
pri prírastku miezd oproti predchádzajúcemu roku v % sadzba dane v % z objemu miezd
nad 10 15,5 + 6 a
pričom činiteľ „a“ sa rovná percentu prírastku priemerných miezd presahujúcemu dolnú hranicu príslušného daňového pásma s presnosťou na stotiny.
(2) Priemernou mzdou bežného roku sa rozumie podiel pripadajúci na jedného pracovníka vypočítaný z objemu miezd (§ 14) zníženého o zúčtovanú mzdu za produktívnu prácu učňov a skutočného priemerného počtu pracovníkov v bežnom roku. Priemerná mzda predchádzajúceho roka sa určí tak, aby sa zachovala metodická a organizačná porovnateľnosť s bežným rokom.
Daňovníci dane zo zisku a dane z majetku odvádzajú do štátneho rozpočtu príspevok na sociálne zabezpečenie vo výške 25 % z objemu v bežnom roku zúčtovaných miezd a ostatných osobných výdavkov a vyplatených podielov na hospodárskom výsledku. Do základu pre výpočet príspevku na sociálne zabezpečenie sa nezapočítavajú odmeny zúčtované na vyplatenie podľa druhej vety § 14 (bod 16). Súčasťou príspevku na sociálne zabezpečenie je aj poistné nemocenského poistenia.*) Príspevok na sociálne zabezpečenie je súčasťou nákladov daňovníkov.
Sumu vo výške zľavy z odvodu zo základných prostriedkov poskytnutú alebo prisľúbenú v súvislosti s povolením dotácie na rozvoj menej rozvinutých oblastí,*) možno až do ukončenia stanovenej lehoty odpočítať od dane z majetku, ak základný prostriedok slúži účelu, s ktorým bolo spojené poskytnutie dotácie.
Do konca roku 1970 sa od základu dane z majetku odpočíta časť ceny základných prostriedkov, ktorá bola v roku 1966 (v experimentujúcich organizáciách i v roku 1965) uhradená do výšky prídelu z hrubého dôchodku alebo zo zisku, prípadne z investičného úveru, ktorý bol splatený z týchto zdrojov do konca roku 1966.**)
Zdaňovacím obdobím je kalendárny rok. Dane sa vyrubujú po jeho uplynutí.
(1) Podkladom k zisteniu základu daní a daňových povinností je priznanie k daniam. Daňovník je povinný podať priznanie k daniam na miestne príslušnej finančnej správe alebo národnom výbore (§ 19) na tlačive vydanom Ministerstvom financií Slovenskej socialistickej republiky do konca februára po uplynutí zdaňovacieho obdobia (§ 20) a pripojiť k nemu schválené účtovné závierky, ako aj ďalšie doklady uvedené na tlačive priznania k daniam.
(2) Pri zániku organizácie bez vykonania likvidácie je daňovník (jeho právny nástupca) povinný podať priznanie k daniam za uplynulú časť roka do konca nasledujúceho mesiaca.
(3) Daňovník je povinný v priznaní k daniam sám vypočítať dane a uviesť prípadné výnimky, zvýhodnenia a zľavy a vyčísliť ich objem.
(4) Ak sa nepodalo priznanie k daniam včas, možno vyrubené dane zvýšiť až o 10 %.
V prípade likvidácie organizácie trvá daňová povinnosť daňovníka až do skončenia likvidácie, a teda aj povinnosť podávať každoročne priznanie k daniam. Po skončení likvidácie je orgán poverený likvidáciou povinný podať do konca nasledujúceho mesiaca priznanie za uplynulú časť roka a v priznaní k dani zo zisku uviesť aj likvidačný prebytok. Priznanie k daniam je povinný doložiť počiatočnou a konečnou likvidačnou súvahou a výkazom o použití likvidačného prebytku. Likvidačný prebytok sa pripočíta k základu dane zo zisku toho roku, v ktorom sa skončila likvidácia.
Vyrubenie daní
(1) Dane vyrubí finančná správa (národný výbor).
(2) Základ daní sa zaokrúhľuje na celé sto Kčs hore. Daň, zvýšenie dane (§ 21 ods. 4) a penále (§ 26) sa zaokrúhľujú na celé koruny hore.
(1) O vyrubení daní vyrozumie finančná správa (národný výbor) daňovníka platobným výmerom.
(2) Proti platobnému výmeru môže daňovník podať do 15 dní odvolanie na orgáne, ktorý platobný výmer vydal.
(1) Daňovník je povinný platiť mesačné preddavky na podnikové dane najneskoršie 3. dňa pred koncom každého mesiaca, a to:
(2) Daňovník je povinný predložiť finančnej správe (národnému výboru) do 29. januára každého roka výpočet ročnej povinnosti dane zo zisku, dane z majetku a dane z objemu miezd.
(3) V odôvodnených prípadoch, najmä podnikom so sezónnou výrobou, môže finančná správa (národný výbor) bor určiť preddavky inak.
(4) Rozdiel medzi zaplatenými preddavkami a výškou daní vypočítanou daňovníkom v priznaní je daňovník povinný zaplatiť najneskoršie v lehote určenej na podanie priznania k daniam (§ 21 ods. 1 a 2).
(5) Rozdiel medzi výškou daní vypočítanou daňovníkom v priznaní k daniam a výškou daní stanovenou platobným výmerom je daňovník povinný zaplatiť najneskoršie do 15 dní po doručení platobného výmeru.
Ak nebola daň (vrátane zvýšenia dane podľa § 21 ods. 4) alebo preddavok na daň zaplatené včas, je daňovník povinný zaplatiť za každý deň omeškania penále vo výške 0,1 % dlžnej sumy.
(1) Dane nemožno vyrubiť ani vymáhať po uplynutí troch rokov od konca kalendárneho roka, v ktorom bol daňovník povinný podať priznanie k daniam.
(3) Ak sa vykoná úkon na vyrubenie alebo vymáhanie daní, prípadne na vymáhanie príspevku na sociálne zabezpečenie, beží premlčacia lehota znova od konca roka, v ktorom bol daňovník o tomto úkone upovedomený.
(1) Finančná správa (národný výbor) kontroluje správnosť a úplnosť priznaní k daniam, ako aj včasnosť, správnosť a úplnosť platenia daní.
(2) Daňovníci sú povinní poskytnúť kontrolným orgánom vysvetlenia a dôkazy o skutočnostiach rozhodujúcich pre vyrubenie daní a urobiť všetko, čo je potrebné na uľahčenie a urýchlenie kontroly.
(1) Daňová povinnosť vzniká dňom začatia činnosti daňovníka a zaniká dňom jej ukončenia.
(2) Daňovník je povinný oznámiť do 15 dní finančnej správe (národnému výboru) začiatok a ukončenie činnosti.
Ak tento zákon neurčuje inak, platia o konaní vo veciach týchto daní predpisy o konaní vo veciach daní a poplatkov.*)
Ustanovenia § 19 až 30 sa použijú primerane i na príspevok na sociálne zabezpečenie (§ 16). Príspevok je zročný bez vyrubenia v mesačných splátkach, a to tak, že najneskoršie do 15 dní po uplynutí každého mesiaca odvedie daňovník na osobitný účet sumu vo výške 25 % z objemu v uplynulom mesiaci zúčtovaných miezd a ostatných osobných výdavkov a vyplatených podielov na hospodárskom výsledku.
Vláda Slovenskej socialistickej republiky môže pre daňovníkov so sídlom v Slovenskej socialistickej republike s výnimkou daňovníkov riadených federálnymi orgánmi*):
a) rozšíriť pri dani zo zisku okruh pripočítateľných a odpočítateľných položiek, prípadne upraviť alebo zrušiť niektoré z určených položiek, a to najviac v rozsahu 3 % daňového základu všetkých daňovníkov;
b) na plánovanú dobu výstavby úplne oslobodiť od dane zo zisku a dane z majetku novobudované podniky a čiastočne oslobodiť od dane zo zisku a dane z majetku podniky, ktoré sa podstatne rozširujú najmä budovaním nových závodov;
c) určiť miesta a odvetvia (odbory), prípadne jednotlivé podniky, v ktorých daň z objemu miezd nebude postihovať prírastky objemu miezd vyplývajúce z rastu zamestnanosti;
d) určiť podmienky, v ktorých prípadoch sa daňou z objemu miezd nebude zdaňovať prírastok miezd vyplývajúcich zo zníženia zamestnanosti;
e) upraviť sadzbu dane z objemu miezd v jednotlivých pásmach zdanenia maximálne v rozsahu ± 1 % v súlade so mzdovopolitickými zámermi a s potrebou diferencovaného tempa rastu priemerných miezd v jednotlivých odvetviach, prípadne i podnikoch;
f) v prípadoch odôvodnených špecifickými podmienkami a ekonomickou účelnosťou povoliť odvod podnikových daní odborovými (generálnymi) riaditeľstvami alebo obdobnými orgánmi hospodárskeho riadenia za výrobnú hospodársku jednotku ako celok alebo povoliť ako experiment, aby sa zdaňoval zisk, prípadne aj majetok výrobnej hospodárskej jednotky ako celku a aby daňovníkom dane zo zisku, prípadne aj dane z majetku za celú výrobnú hospodársku jednotku mohlo byť odborové (generálne) riaditeľstvo alebo obdobný orgán hospodárskeho riadenia; ak ide o orgány hospodárskeho riadenia v Českej socialistickej republike, ktoré majú podriadené podniky na území Slovenskej socialistickej republiky, je potrebný súhlas vlády Slovenskej socialistickej republiky;
g) schvaľovať v niektorých vybraných organizáciách alebo odboroch experimentálne vyskúšanie dane zo zisku pri progresívnej daňovej sadzbe stanovenej v závislosti na rentabilite organizácie a schvaľovať vyskúšanie ďalších spôsobov zdaňovania objemu miezd;
h) povoľovať zľavy z dane z majetku a dane zo zisku daňovníkom, ktorí vykonávajú činnosť vo verejnom záujme, a to pri dani zo zisku až do výšky 35 % z rozdielu medzi príjmami a výdavkami z tejto činnosti a pri dani z majetku až do výšky daňovej povinnosti pripadajúcej na skutočný majetok, ktorý slúži tejto činnosti.
ch) určiť podmienky, za ktorých nebudú prirážky k náhrade za vypúšťanie nečistených alebo nedostatočne čistených odpadových vôd, ako aj poplatky a prirážky za znečisťovanie ovzdušia pripočítateľnými položkami k zisku na účely výpočtu dane zo zisku;
i) povoľovať v odvetví potravinárskeho priemyslu zľavy z dane z majetku až do výšky tejto dane z tej časti hodnoty zásob vybraných druhov výrobkov, ktorá je krytá obratovým fondom; druhy týchto výrobkov určí Ministerstvo financií Slovenskej socialistickej republiky po dohode s Ministerstvom poľnohospodárstva a výživy Slovenskej socialistickej republiky.
Ministerstvo financií Slovenskej socialistickej republiky môže pre daňovníkov so sídlom v Slovenskej socialistickej republike s výnimkou daňovníkov riadených federálnymi orgánmi*):
a) povoľovať zľavy z dane z majetku a z dane zo zisku daňovníkom, u ktorých celková daňová povinnosť týchto daní bude väčšia ako 85 % základu dane zo zisku nezníženého o daň z majetku, a to najviac tak, aby celková daňová povinnosť týchto daní bola najmenej 85 % tohto základu;
b) zrušené od 1. 1. 1971;
c) v spolupráci s Ministerstvom práce a sociálnych vecí Slovenskej socialistickej republiky určiť na účely dane z objemu miezd východiskovú úroveň miezd:
2. v organizáciách, v miestach, prípadne odvetviach (odboroch), ak tak rozhodne vláda Slovenskej socialistickej republiky;
d) urobiť opatrenia, aby sa zabránilo dvojitému zdaneniu toho istého základu dane u toho istého daňovníka;
e) v jednotlivých prípadoch urobiť opatrenia na zamedzenie tvrdostí a nezrovnalostí.
Ministerstvo financií Slovenskej socialistickej republiky rozhodne v sporných prípadoch, s výnimkou organizácií riadených federálnymi orgánmi, o spôsobe zdanenia.**)
b) ustanovenia § 5 ods. 1 zákona č. 159/1968 Zb. o dôchodkovej dani.
a) zákon č. 131/1968 Zb. o odvodoch zo zisku a z prírastku miezd;
b) ustanovenia § 3 ods. 2 písm. b), § 4, § 5 ods. 1 až 3, § 6 až 8 a § 9 ods. 1 a ods. 2 písm. a) zákona č. 83/1966 Zb. o štvrtom päťročnom pláne rozvoja národného hospodárstva Československej socialistickej republiky;
c) ustanovenia § 4 a 5 zákona č. 158/1968 Zb. o štátnom rozpočte na rok 1969 a o niektorých ďalších finančných opatreniach;
d) ustanovenia § 1 ods. 1 písm. d) zákona č. 159/1968 Zb. o dôchodkovej dani;
e) prvá časť vládneho nariadenia č. 148/1968 Zb. o vykonávaní odvodov zo zisku a z prírastku miezd a o zmene a doplnení vládneho nariadenia č. 100/1966 Zb. o plánovitom riadení národného hospodárstva;
f) ustanovenia § 3 ods. 6 druhá veta, § 18 ods. 1 písm. a) až d) a ods. 2, § 20 až 25, § 40 ods. 1 písm. c), § 41, § 45 ods. 1 druhá veta, § 46 písm. c), § 47 ods. 2 písm. a) až d), § 49, § 50 ods. 3, pokiaľ stanovuje odchýlky, § 64 ods. 1 až 3, § 65 písm. a), c) a d), [ak ide o vzťah k § 59 ods. 1 písm. b)], § 66 písm. b), c) a e), § 67 a § 70 vládneho nariadenia č. 100/1966 Zb. o plánovitom riadení národného hospodárstva v znení vládneho nariadenia č. 83/1967 Zb., vládneho nariadenia č. 16/1968 Zb. a vládneho nariadenia č. 148/1968 Zb.
(2) Pre daňovníkov dane z objemu miezd neplatia ustanovenia § 6 až 9 zákona č. 131/1968 Zb. o odvodoch zo zisku a z prírastku miezd, pokiaľ sa týkajú odvodu z prírastku miezd.
Ustanovenia § 5 ods. 2 a ods. 3 zákona č. 159/1968 Zb. o dôchodkovej dani v znení oddielu II § 5 ods. 3, 4 a 5 zákonného opatrenia Predsedníctva Slovenskej národnej rady č. 88/1969 Zb. o dodatkovom odvode, záväzných limitoch a o zmenách dôchodkovej dane a zdanení motorových vozidiel platia aj na rok 1970.
Ministerstvo financií Slovenskej socialistickej republiky sa splnomocňuje vykonávacím predpisom podrobnejšie upraviť ustanovenia § 2, § 4, § 5 a § 6, § 9, § 10 a § 11, § 15, § 19, § 21, § 25, § 26, § 29, § 31 a § 33 tohto zákona.
(1) Tento zákon nadobúda účinnosť 1. januárom 1970.
(2) Dane podľa tohto zákona sa vyrubia prvýkrát za kalendárny rok 1970.
*) § 85 ods. 6 vládneho nariadenia č. 100/1966 Zb. o plánovitom riadení národného hospodárstva.
***) Druhá časť zákona č. 112/1966 Zb. o poľnohospodárskej dani.
†) § 68 vládneho nariadenia č. 100/1966 Zb. o plánovitom riadení národného hospodárstva.
*) Zákon č. 112/1968 Zb. o poľnohospodárskej dani.
**) T. j. zariadenia evidované v účtovníctve ako samostatné inventárne predmety.
**) Paragraf 24 ods. 2 písm. f) vládneho nariadenia č. 100/1966 Zb. o plánovitom riadení národného hospodárstva.